Pontifika Universitato de la Sankta Kruco

La Pontifika Universitato de la Sankta Kruco (, ) estas pontifika universitato en Romo, posedata de la persona prelaturo de Opus Dei. La ĉefkonstruaĵo de la universitato situas norde de Piazza Navona en la Palaco de Sant'Appolinare, adreso Piazza di Sant'Appolinare, 49. La universitata biblioteko situas sur Via dei Farnese apud Palazzo Farnese.

 Historio 
La eduka institucio de la persona prelaturo de Opus Dei estis fondita en 1984, kaj la 9-an de januaro 1985, la Kongregacio por Katolika Edukado aprobis la Akademian Centron de la Sankta Kruco kiel branĉon de la Fakultato de Teologio de la Universitato de Navaro.

En 1990, la akademia centro ricevis la statuson de sendependa universitato kun la rajto aljuĝi akademiajn gradojn en filozofio kaj teologio. Komence, la universitato konsistis el du fakultatoj - filozofio kaj teologio; en 1993, la Fakultato de Kanona Juro estis malfermita, kaj en 1996, la Fakultato de Amaskomunikado. En 1998, Johano Paŭlo la 2-a donis al la Universitato de la Sankta Kruco la statuson de Pontifika Universitato.

Ĝi ankaŭ havas Lingvan Fakon kaj Pastran Trejncentron. En 2005 ĝi havis 1 400 studentojn el 97 landoj  kaj en 2009, 7 000 studentojn el 102 originoj.  Kelkaj el ili ricevas ĉiujaran financan subtenon de la Roman Academic Center Foundation (CARF) por fari siajn ekleziajn studojn.

 Agadoj 
Studentoj studas en kvar fakultatoj: teologio, kanona juro, filozofio kaj amaskomunikado. Aldone al ili, la universitato ankaŭ havas la Higher Institute of Religious Studies "all'Apollinare" (ISSRA). La universitato vidas sian specialan mision kiel establado de dialogo inter la Eklezio kaj moderna kulturo. La universitato publikigas tri sciencajn revuojn: Annales Theologici (Fakultato de Teologio), Ius Ecclesiae (Fakultato de Kanona Juro) kaj Acta Philosophica (Fakultato de Filozofio).

 Referencoj 

 Eksteraj ligiloj 
 Pontifika Universitato de la Sankta Kruco — oficiala retejo

Kategorio:Universitatoj en Italio
Kategorio:Katolikaj universitatoj kaj altlernejoj en Italio
Kategorio:Pontifikaj Universitatoj
Kategorio:Edukado en Romo
Kategorio:Koordinatoj sur Vikidatumoj